لعیا جنیدی

لعیا جنیدی -(۱۳۴۷) ایرانلی حۆقوقچو و بیلیم‌یۇردون اۆستادی. حسن روحانی ۱۸ موْرداد ۱۳۹۶ دا اوْنو جۆمهورباشقانی‌نین حۆقوقی کؤمکچی‌سی مقامینا سئچدی.

تحصیل

جنیدی ۱۳۶۸ ده لیسانس مدرکینی حۆقوق و سیاسی بیلیملر ساحه‌سینده تهران بیلیم‌یۇردوندان آلدی. سوْنرا ، یوْخاری لیسانس و دوْکترلوغونو دا ۱۳۷۳ و ۱۳۷۹ ایللرینده  ایسلامی و خۆصوصی حۆقوق ساحه‌سینده اوْ بیلیم‌یۇردوندان آلدی. "مۆقایسه‌لی حۆقوق و میلّتلرآراسی تیجاری تَحکیم" باره‌سینده اوْلان بیر آراشدیرما دؤوره‌سینه گؤره ۱۳۸۲ ایلینده هاروارد بیلیم‌یۇردونا  گئتدی.

ایشلر و پوْستلار
جۆمهورباشقانی‌نین حۆقوقی کؤمکچی‌سی مقامینا سئچیلمکدن قاباق " لوایح و تدوین و تنقیح قوانین مقررات " ایداره‌سی‌نین عۆمومی مۆدیرلیگینده چالیشیبدیر.
آیریجا اوْ تهران بیلیم‌یۇردونون حۆقوق و سیاسی بیلیملر کالجی‌نین اۆستادیاری‌دیر.

 قایناقلار 

بؤلمه:ایرانلی سیاستچیلر